google/wiki40b huggingface dataset:
Ahmad Nisfu

Biografi

Mohamed bin Nisfu yang merupakan anak sulung daripada empat beradik, dilahirkan di Medan, Indonesia pada 1908 tetapi dibesarkan di Kampung Makam, Tanjung Tokong, Pulau Pinang.
Isteri pertamanya, Saadiah binti Musa, berasal dari Kedah dan meninggal dunia pada 1939 selepas melahirkan anak kedua. Selepas kematian isteri pertama, beliau berhijrah ke Singapura sebelum merdeka pada tahun 1950-an. Di Singapura, beliau telah menikahi isteri keduanya, Chik binti Osman. Mereka tidak dikurniakan cahaya mata tetapi mempunyai lima orang anak tiri serta cucu-cucu tiri.

Kerjaya

Minat beliau dalam bidang lakonan telah berputik sejak kecil apabila beliau yang berpendidikan madrasah telah menyertai satu kumpulan bangsawan di Pulau Pinang dan kemudian menyertai kumpulan bangsawan Seri Noran di Kuala Lumpur pada tahun 1950-an. Pementasan bangsawan itu telah membawanya ke Singapura dimana beliau kemudian menjadikannya sebagai tempat tinggal tetapnya sehingga keakhir hayat.
Beliau tidak pernah pulang ke Pulau Pinang selepas berkahwin lagi di Singapura, dan mula terbabit dalam bidang seni sebagai seorang pelakon bangsawan. Sementara diluar lokasi pula, beliau sering dilihat berada dikedai kopi di Geylang Lorong 101 yang dikenali sebagai tempat berkumpul pelakon filem zaman itu. Beliau juga diakui selalu bersolat di Masjid Aminah, Masjid Kassim atau Masjid Onan Road dan menjadi bilal tetap di Masjid Onan Road berhampiran syarikat produksi. Satu yang menarik mengenai Ahmad Nisfu, beliau tidak terikat dengan mana-mana studio. Beliau lebih selesa menjadi pelakon bebas.
Antara lakonan beliau yang paling diingati oleh peminat filem lama melayu ialah ketika beliau berlakon didalam filem Seniman Bujang Lapok, dimana beliau memegang watak peranan sebagai Tuan Director yang diarahkan oleh P. Ramlee. Sehingga kini watak lucu beliau sebagai 'Tuan Director' didalam filem tersebut ia telah menjadi ingatan serta igauan dari turun ketemurun peminat - peminat filem lama melayu. Sehingga kini juga tiada mana - mana pelawak pun yang berjaya meniru aksi lucunya sebagai 'Tuan Director' dari sedutan filem tersebutnya itu. Ahmad Nisfu ialah salah seorang seniman yang dikagumi oleh P. Ramlee dan mereka telah berkenalan sejak di Pulau Pinang lagi. Beliau yang hanya tahu menulis dan membaca dalam tulisan Jawi banyak menyumbang idea kepada P. Ramlee. Misalnya, filem Ibu Mertuaku, yang diterbitkan pada 1961, dimana skripnya ditulis oleh beliau sendiri, manakala jalan cerita dan bahasanya oleh P. Ramlee.

Kematian

Ahmad Nisfu kembali ke rahmatullah pada jam 10 pagi tanggal 25 Jun 1972 dirumahnya yang terletak dikawasan Kampong Kuchai Lorong 3, Singapura pada usia 64 tahun akibat penyakit kencing berdarah. Anggota keluarga serta ramai seniman dan seniwati telah melawat jenazahnya yang disolatkan di surau Kampong Kuchai. Jenazah beliau dikebumikan selepas Zohor di Tanah Perkuburan Islam Bidadari dan baru-baru ini jenazahnya telah dipindahkan ke Tanah Perkuburan Islam, Pusara Aman (Abadi) di Lim Chu Kang.
Penyahindustrian

Penyahindustrian atau deindustrialisasi ialah satu proses perubahan sosial dan ekonomi yang disebabkan oleh penyingkiran atau pengurangan keupayaan atau kegiatan industri di sesebuah negara atau di sesebuah rantau, terutamanya industri berat atau industri perkilangan. Ini merupakan lawan kepada pengindustrian.
Kuala Kangsar

Sejarah

Negeri Perak lahir daripada aliran air yang menebing di Sungai Perak dari puncaknya di Ulu Belum hinggalah ke muaranya di Selat Melaka. Dari zaman awal lagi orang tertarik dengan keistimewaan sungai ini lalu memudikinya sambil mencari tebing yang baik untuk mendarat. Mereka ialah peneroka yang datang membuka tempat baru dan berinteraksi dengan peribumi hingga menjadi orang Perak seperti yang ada sekarang.
Mereka memudik dengan sampan hingga sampai ke suatu anak sungai di tebing kiri Sungai Perak. Dalam kiraan mereka, kuala sungai ini adalah bersempena, lebih-lebih lagi tebingnya rendah, tanahnya subur dan pemandangannya sungguh indah.
Menurut sejarah, Kuala Kangsar mendapat namanya daripada pokok kangsar atau nama saintifiknya hibiscus flocossus yang banyak tumbuh di tebing Sungai Kangsar, anak Sungai Perak.
Satu versi lagi mengatakan nama itu diperoleh daripada para peneroka yang membuka penempatan di kuala sungai itu dengan panggilan 'Kuala Kurang Sa' bermakna kurang satu daripada 100 kerana terdapatnya 99 anak sungai di situ.
Walau bagaimanapun, Kuala Kangsar sebenarnya ialah satu lokasi yang sangat baik, bukan sahaja sesuai sebagai tempat mendarat, tetapi memang baik untuk penempatan, bercucuk tanam, dan sebagai pusat perniagaan. Di daratnya seseorang boleh meneruskan perjalanan menyusur sungai hingga ternampak Gunung Pondok di Padang Rengas, iaitu satu mercu tanda yang memandu orang dalam perjalanan ke Larut ataupun dari Larut.
Berdasarkan keistimewaan ini, boleh disimpulkan bahawa Kuala Kangsar dan kawasan di sekelilingnya ialah tempat tua, sudah berabad-abad lamanya didiami orang. Pokok getah yang pertama ditanam di Malaysia yang kini berusia lebih 100 tahun masih hidup subur di perkarangan Pejabat Daerah dan Tanah Kuala Kangsar. Saiznya tiga atau empat pemeluk.
Kuala Kangsar juga tidak kurang hebatnya dalam melahirkan tokoh-tokoh di pelbagai bidang. Antara tokoh kelahiran atau yang dibesarkan dan mendapat didikan di Kuala Kangsar adalah seperti Tun Mohd Suffian Bin Hj Hashim, mantan Ketua Hakim Negara. Tokoh di bidang perubatan pula ialah Dato' Seri Dr Megat Khas Megat Omar, Dato' Dr Ariffin Hj Ngah Marzuki dan Dr Hj Pandak Ahmad.
Antara alim ulama yang berasal dari Kuala Kangsar ialah Syeikh Hj Mohd Idris Bin Hj Abdul Rauf Almarbawi, Syeikh Hj Ismail Hamzah, dan Hj Sa'aya Abdul Majid.
Daley Blind

Ajax

Blind memulakan kerjayanya di akademi remaja Ajax. Kelab itu sama seperti bapanya, Danny Blind mencipta nama sebelum menjadi pemain profesional. Pada 7 Disember 2008, Blind membuat debut profesional untuk Ajax ketika menentang FC Volendam. Blind membuat hantaran melalui sepakan penjuru kepada Jan Vertonghen untuk menjaringkan gol kemenangan. Pada 19 Disember 2008, beliau melanjutkan kontraknya bersama Ajax sehingga 30 Jun 2013.
Pada 5 Januari 2010, beliau dipinjam ke Groningen untuk musim 2009–10 ketika perpindahan musim sejuk. Ketika di Groningen, Blind banyak bermain di posisi bek kanan.
Blind kembali ke Ajax untuk musim 2010-11 dan 2011-12 dan pada musim itu juga, Ajax menjadi juara liga buat kali ke-30. Walau bagaimanapun, Blind tidak banyak beraksi dan kebanyakannya duduk di bangku simpanan. Ketika di bawah jurulatih baru, Frank de Boer, Blind diberi pilihan pertama bek kiri ketika musim 2012-13.
Pada 23 April 2013, Blind telah bersetuju untuk melanjutkan kontraknya bersama Ajax selama tiga tahun sehingga musim panas 2016. Pada 5 Mei, Blind bersama Ajax menjuarai liga kali ke-32 selepas menewaskan Willem II 5–0 di laman sendiri. Pada penghujung musim, Blind diumumkan sebagai Pemain Terbaik Ajax untuk musim 2012-13.
Ketika musim 2013–14, De Boer memindahkan posisi Blind ke pemain pertahanan bertahan dan dinamakan sebagai Pemain Tahunan Belanda selepas Ajax menjuarai liga empat tahun berturut-turut.

Manchester United

Pada 30 Ogos 2014, Manchester United mengumumkan pada laman sosialnya bahawa mereka telah mencapai persetujuan untuk menandatangani Blind selepas melepas ujian kesihatan. Pada 1 September 2014, Manchester United menandatangani beliau sebanyak £13.8 juta. Beliau membuat debut pada 14 September ketika United menewaskan Queens Park Rangers 4–0 di Old Trafford sebagai kemenangan pertama mereka pada musim itu. Beliau menjaringkan gol pertamanya untuk United pada 20 Oktober, dari jarak 20 meter menentang West Bromwich Albion, 2-2.

Kerjaya antarabangsa

Blind membuat penampilan pertama untuk pasukan kebangsaan Belanda pada 6 Februari 2013 menentang Itali pada perlawanan persahabatan, seri 1-1. Pada Jun 2014, beliau dipilih dalam skuad Piala Dunia FIFA 2014. Beliau bermain pada posisi sayap kiri ketika perlawanan pembukaan menentang Sepanyol. Beliau membuat hantaran kepada Robin van Persie dan Arjen Robben ketika Oranje menang 5–1. Beliau menjaringkan gol pertamanya pada perlawanan penentuan tempat ketiga ketika menewaskan Brazil, 3-0. Tetapi apabila diulang di televisyen, ia dilihat offside.
Katapel pesawat

Katapel pesawat atau peluncur kapal terbang  ialah sejenis alat yang digunakan untuk melancarkan pesawat dari kapal, paling biasa digunakan atas kapal pengangkut pesawat, sebagai satu bentuk sokongan pelepasan. Ia terdiri daripada trek yang dibina dalam geladak penerbangan, yang dibawahnya terdapat piston besar atau bolak-balik yang disangkutkan menerusi trek itu dengan gear muncung pesawat, atau dalam beberapa kes tali dawai, yang dipanggil tali kekang katapel, dipasang pada pesawat dan bolak-balik katapel. Cara yang berbeza telah digunakan untuk mendorong katapel, seperti berat dan derik, serbuk letupan, roda tenaga, tekanan udara, hidraulik, dan kuasa stim. Pihak U.S. Navy membangunkan penggunaan Sistem Pelancaran Pesawat Elektromagnetik dengan pembinaan   kapal pengangkut pesawat kelas-Gerald R. Ford. Pesawat katapel mendarat seperti pesawat konvensional, kadangkala dengan bantuan gear penahan.
Pengurus (bola sepak)

Dalam bola sepak, seorang pengurus bertanggungjawab untuk mengurus kelab bola sepak atau pasukan kebangsaan. Pengurus juga boleh berperanan sebagai jurulatih pasukan.
Pengurus sebuah kelab profesional adalah bertanggungjawab secara langsung kepada pengerusi kelab.
Kampung Padang Lengkuas, Melor

Poskod

Poskod yang digunakan di Kampung Padang Lengkuas, Melor, Kelantan adalah 16400.
Sumber Sari, Rimbo Ulu

Poskod

Poskod yang digunakan di Sumber Sari adalah 37553. Terdapat 6 buah desa di dalam daerah kecamatan Rimbo Ulu.
Indera Joned

Sinopsis

Mengisahkan Epul yang mendapat kuasa aneh apabila terjumpa gelang kepunyaan Indera Joned. Ceritanya bermula dengan Indera Joned pada zaman dahulu dianggap sebagai seorang lagenda dikalangan penduduk kerana kesungguhan beliau dalam mempertahankan harta berharga daripada dirampas oleh Bintara Hitam dan rakan-rakannya. Kisah mitos itu telah tersebar luas sejak zaman berzaman bahkan hingga ke generasi kini. Malah penduduk kampung mempercayai akan sumpahan Bintara Hitam, Jalak, Ganang dan Kesam. Dipercayai bahawa jika sesiapa melintasi Bukit Bunuh, sumpahan mereka akan terbatal.
Republik Sosialis Persekutuan Soviet Rusia

Geografi

Republik ini bersempadan dengan negara Poland dan Ukraine di barat, Norway dan Finland di barat laut serta Republik Demokratik Korea, Republik Rakyat China dan Republik Rakyat Mongolia di timur laut. Kawasan ini mengandungi sumber galian yang banyak seperti minyak, besi dan gas asli.
Himpunan Tanah Rakyat 2012

Perhimpunan Tanah Rakyat 2012 diadakan di Plaza Angsana,Johor Bharu, Johor . Himpunan Tanah Rakyat dianjurkan Gabungan Tanah Rakyat (Tanah) yang mulanya menyasarkan kehadiran peserta seramai 30,000 orang bagaimanapun gagal apabila hanya disertai kira-kira 500 peserta sahaja.
Perhimpunan itu turut disertai oleh pemimpin-pemimpin pembangkang termasuk Pesuruhjaya PAS negeri, Datuk Dr Mahfodz Mohamed; Naib Presiden PAS, Salahuddin Ayub; dan Ketua Dewan Pemuda PAS, Nasruddin Hassan.

Tindakan polis

Perhimpunan ini melanggar peraturan yang ditetapkan di dalam Akta Perhimpunan Aman 2011. Ketua Polis Daerah Johor Bahru Utara, ACP Ruslan Hassan mendapati penganjur perhimpunan tidak menghantar notis perhimpunan 10 hari sebelum tarikh penganjuran.Penganjur juga tidak mendapat kebenaran daripada pengurusan Plaza Angsana, UDA Holdings Bhd untuk melakukan perhimpunan di lokasi tersebut.UDA Holdings membuat satu laporan polis .
Züssow (Amt)

Züssow merupakan sebuah kawasan perbandaran terletak di daerah Vorpommern-Greifswald, Mecklenburg-Vorpommern, Jerman.
Nahar Matamin

Ustaz Nahar Matamin merupakan bekas Imam Besar Masjid Negeri Sabah. Beliau pernah diundang oleh Radio TV Malaysia (RTM) bagi mengisi slot agama. Jawatan terakhirnya ialah Penolong Pengarah Jabatan Hal Ehwal Agama Islam Negeri Sabah (JHEAINS) Unit Pengurusan Masjid.
Beliau menjadi Pengerusi Gabungan Pelajar Islam Sabah (GAPIS), Penasihat Persatuan Anak Sabah Jordan, Ketua Dewan Ulamak PAS Negeri Sabah, Naib Pengerusi Yayasan Amal Cawangan Negeri Sabah, AJK Persatuan Ulama Urusetia Sabah dan yang terakhir sebagai Yang Dipertua Penaja PAS Kawasan Sepanggar.

Meninggal dunia

Pada 12 Julai 2010, beliau meninggal dunia di Hospital Queen Elizabeth 2, Kota Kinabalu, Sabah selepas mengadu sakit gastrik dan telah ditahan di Hospital Likas.Beliau dimasukkan semula ke Hospital Queen Elizabeth 2 dan disahkan meninggal dunia akibat sakit jantung. Jenazah jenazah diadakan di Masjid Kampung Likas dan dikebumikan di Tanah Perkuburan Islam .
Turut menghadiri majlis pengkebumian ialah Pengerusi Suruhanjaya Perkhidmatan Awam Negeri Sabah, Datuk Ismail Awang Besar, bekas Pengerusi Majlis Ugama Islam Sabah, Datuk Matusin Awang Damit, bekas Imam Besar Masjid Negeri, Datuk Mokhtar Rapok, Adun Pantai Manis, Datuk Abdul Rahim Ismail, Pengerusi Persatuan Ulamak Sabah, Ustaz Muchklis Ali Kassim .
Perbaungan, Serdang Bedagai

Kecamatan Perbaungan merupakan sebuah kecamatan yang terletak di Kabupaten Serdang Bedagai, Sumatra Utara, Indonesia. Penduduknya berjumlah 119,828 orang pada tahun (2004).
Mukim Kepelu

Pentadbiran

Mukim Kepelu merupakan salah sebuah mukim yang terdapat dalam negara Kedah, dan juga merupakan satu dari mukim yang terletak dalam pentadbiran Daerah Kubang Pasu.
Pekon Balak, Batu Brak, Lampung Barat

Pekon Balak merupakan sebuah pekan (kampung) yang terletak di Kecamatan Batu Brak, Lampung Barat, Kabupaten Lampung Barat, provinsi Lampung. Penduduknya berjumlah 1,045 orang (2003).
Ulu Bendul

Ulu Bendul merupakan sebuah petempatan di daerah Kuala Pilah , Negeri Sembilan,Malaysia.
Di sini terletaknya 'Hutan Lipur Ulu Bendul' di pinggir jalan sebelum sampai ke Kuala Pilah. Air terjunnya mengalir dari puncak Gunung Angsi. Pengunjung juga boleh melawat Taman Ular Sawa yang mempamerkan lebih 25 ekor ular sawa pelbagai spesies.
Pada 2011, dua pengunjung mati lemas kerana berlakunya 'kepala air' sewaktu hujan lebat turun di bahagian hulu sungai. Apabila cuaca mendung atau hujan, orang ramai perlu mengelak daripada berada dalam sungai kerana fenomena berkenaan mungkin berlaku pada bila-bila masa.
Padang Hang

Padang Hang merupakan sebuah mukim yang terletak di daerah Kota Setar, Kedah, Malaysia.
Muhammad Mustafa Al-A'zami

Muhammad Mustafa Al-A'zami (Bahasa Arab: محمد مصطفى الأعظمي‎) ialah seorang sarjana Hadis sezaman yang mengukir nama dengan kajian kritisnya terhadap teori-teori para pengkaji Islam dari Barat seperti Ignác Goldziher, David Margoliouth, dan Joseph Schacht.

Pendidikan

Al-A'zami dilahirkan di Mau, India dalam tahun 1930-an. Al-A'zami mendapat pendidikan dari Darul Uloom Deoband (1952), Universiti Al-Azhar, dan Universiti Cambridge. Beliau merupakan Profesor Emeritus di Universiti Raja Saud di mana beliau juga mempengerusikan jabatan Kajian Islam. Selain memegang jawatan di Timur Tengah, beliau juga menyandang jawatan Sarjana Pelawat di Universiti Michigan, Felo Pelawat di Universiti Oxford, Profesor Pelawat di Universiti Princeton dan juga Sarjana Pelawat di Universiti Colorado, kedua-duanya di Amerika Syarikat. Selain itu beliau juga memegang jawatan di Universiti Wales , United Kingdom.
Beliau menerima Hadiah Antarabangsa Raja Faisal bagi Kajian Islam pada tahun 1980.
Freddie Aziz Jasbindar

Kehidupan Peribadi

Mohamad Freddie Bin Aziz Jasbindar dilahirkan di Hospital Besar Ipoh, Perak pada tahun 1988. Beliau telah berkahwin dengan Siti Mujahadah Binti Mohd Roni dan pasangan ini telah dikurniakan tiga orang anak iaitu Adam Muhammad (meninggal dunia), Melur Elvina (2 tahun) dan Muzaffar (0 tahun).
Beliau mula bergiat aktif dengan pertubuhan bukan kerajaan (NGO) sejak dalam tahun 2016 dengan menubuhkan Persatuan Pencinta Sejarah Masyarakat Negeri Perak (SEMARAK) dan kini memegang amanah dengan menjawat jawatan sebagai pengerusi persatuan tersebut.

Pendidikan

Beliau menerima pendidikan rendah dan menengah di luar negeri Perak. Bersekolah di Sekolah Rendah Kebangsaan Bedong, Bedong, Kedah (1995-1997), Sekolah Rendah Kebangsaan Jeram Batu 20, Jeram, Selangor (1997-1998) dan Sekolah Rendah Kebangsaan Kampung Gelam, Port Dikson, Negeri Sembilan (1998-2000).
Menyambung persekolahan di peringkat menengah di Sekolah Menengah Kebangsaan Dato' Haji Abdul Samad, Port Dickson, Negeri Sembilan (2000-2005).
Selepas tamat persekolahan, Freddie Aziz Jasbindar menyambung pengajian dalam bidang Diploma Pengajian Perniagaan dengan UiTM tetapi terpaksa berhenti di penghujung semester akhir pengajian atas masalah peribadi pada tahun 2009.
Pada tahun 2011, beliau telah menyambung pengajian di Kolej Komuniti Rembau dengan mengambil bidang Sijil Kemahiran Industri Agro dan tamat pengajian pada tahun 2013.
Pada September 2018, beliau berpeluang untuk menyambung pengajian di Universiti Teknologi Mara Kampung Seri Iskandar, Perak dalam bidang Diploma Pentadbiran Awam.

Kerjaya

Mohamad Freddie Bin Aziz Jasbindar mula menulis laman sejarah tempatan sejak tahun 2016 khusus terhadap sejarah negeri Perak.

Aktiviti Pertubuhan Bukan Kerajaan (NGO) dan Sukan

Pernah berbasikal mengilingi semenanjung Malaysia pada tahun 2014 sejauh 2,400 km dalam masa 28 hari.
Kini bergiat aktif dalam Persatuan Pencinta Sejarah Masyarakat Perak (SEMARAK) sebagai pengerusi persatuan.
Razali Ibrahim

Pendidikan

YB mendapat pendidikan awal di Sekolah Kebangsaan Angkatan Tentera, Kebun Teh, Johor Bahru dan kemudian di Sekolah Kebangsaan Pangkalan TLDM, Lumut, Perak Darul Ridzuan.  Beliau kemudiannya meneruskan persekolahan menengahnya di Maktab Rendah Sains MARA Terendak, Kem Terendak, Melaka. Selepas Peperiksaan SPM yang cemerlang, beliau melanjutkan pelajaran di Matrikulasi Undang-Undang, Universiti Kebangsaan Malaysia dan seterusnya memperolehi Ijazah (Sarjana muda Undang-Undang) Universiti Kebangsaan Malaysia pada tahun 1994.
Bekas aktivis pelajar dan pernah dilantik memegang jawatan Presiden Persatuan Mahasiswa Universiti Kebangsaan Malaysia (PMUKM) selama dua penggal iaitu dari 1991-1992 dan 1992-1993. Aktif Bermain Ragbi semasa zaman pelajar dan pernah menjadi Kapten Bangi Bandit dari tahun 1990-1993. Beliau sekarang aktif bermain badminton. Beliau telah berkahwin dengan seorang peguam iaitu Datin Melissa Shireen Munshir dan telah mendapat dua orang cahaya mata iaitu Razmel Razali (16 tahun) dan  Myra Alissa Razali (14 tahun).

Politik

Pada tahun 1999, Datuk Seri Razali menjawat jawatan Naib Ketua Pemuda dan Bendahari UMNO Cawangan Seri Impian, Bahagian UMNO Muar. Setelah itu pada tahun 2004, beliau menjadi Pengerusi Belia Dan Sukan UMNO Bahagian Muar, Ketua Pemuda UMNO Bahagian Muar dan Johor. Setelah YB Khairy Jamaluddin memegang Ketua Pemuda UMNO, beliau dilantik menjadi Naib Ketua Pemuda UMNO pada tahun 2008.

2004

Beliau memenangi kerusi Muar dengan majoriti 13,415 undi pada pilihan raya umum ke-11 menewaskan calon Pas, Mohamad Taib.

2008

Dalam Pilihan Raya Umum Malaysia 2008, Razali Bin Ibrahim bertanding menggunakan tiket Barisan Nasional . Beliau telah bertanding di kawasan  parlimen  Muar , negeri Johor. Razali Bin Ibrahim telah menang dengan mendapat undi sebanyak 16986. 
Calon lawan ialah Nah binti Budin dari PKR, mendapat 12,325 - Kalah . Peratus pengundi yang keluar ialah  73.8%. Undi rosak sebanyak  902.

Ahli Parlimen

Beliau menjadi Ahli Parlimen Muar di dalam Pilihan Raya Umum Malaysia 2004 setelah mengalahkan Mohamad Taib dari PAS dengan majoriti ssebanyak 13,415 undi.
Pada Pilihan Raya Umum Malaysia 2008 beliau menjadi ahli parlimen Muar setelah mengalahkan calon dari Parti Keadilan Nasional, Nah Budin dengan majoriti sebanyak 4,661 undi. Beliau memperolehi 16,986 undi berbanding lawannya memperolehi hanya 12,325 undi.
Pada Pilihan Raya Umum Malaysia 2013 beliau menjadi ahli parlimen Muar sekali lagi setelah mengalahkan calon dari Parti Keadilan Nasional, Norhizwan Ahmad dengan majoriti sebanyak 1,646 undi. Beliau memperolehi  20,867 undi berbanding dengan lawannya yang memperolehi hanya 19,221  undi.
Neuenkirchen, Osnabrück

Neuenkirchen merupakan sebuah munisipaliti terletak di daerah Osnabrück, Niedersachsen, Jerman.
Vaunoise

Vaunoise ialah sebuah komun di jabatan Orne di barat-laut Perancis.
Burung Merbah

Taburan

Burung Merbah hanya terdapat di Borneo (termasuk Sabah and Sarawak, Malaysia, Brunei, and Kalimantan, Indonesia) serta kepulauan Indonesia di Sumatra dan Bangka. Populasinya tidak dapat ditentukan dengan tepat kerana ketiadaan maklumat yang lengkap.

Ciri-ciri

Berukuran 19-20 sm. Tinggal di kawasan hutan. Warna bulu pelepahnya kusam, coklat pada tengkok dan keseluruhan belakang. Bahagian mukanya berwarna putih, berjalur hitam dan bermisai pada alis mata serta pipi yang kelabu. Dada serba putih pudar dengan dikelilingi jalur kelabu pada rusuk. Siulannya sayup dan kicauannya garau “krrruukk”. Paruhnya keras dan mempunyai cangkuk. Terdapat spesies yang hampir serupa, seperti Puff-backed Bulbul Pycnonotus eutilotus, yang juga mempunyai bulu ekornya berwarna putih, tetapi ia lebih gelap coklat dan dadanya lebih cerah, mata kemerahan dan tidak mempunyai alis mata serta jalur.

Pembiakan

Sebagai burung, Burung Merbah membiak dengan cara bertelur. Telur yang dihasilkan mempunyai cangkerang keras di dalam sarang yang dibinanya.

Pengekalan

Burung Merbah merupakan haiwan yang dilindungi di Malaysia dan tersenarai sebagai Terdedah dalam IUCN Red List of Threatened Species.
Delta Kelantan

Delta Kelantan merupakan kawasan rendah, tanah pamah , rata kerana terletak di kuala Sungai Kelantan. Beberapa pulau kecil terbentuk di kuala sungai dan sangat subur kerana terdiri daripada tanah jenis aluvium. Oleh itu, Delta Kelantan sangat sesuai ditanam dengan padi sawah.